[bookmark: _Hlk89330990]5.pielikums
[bookmark: _Hlk84232151][bookmark: _Hlk89763080]atklāta konkursa “Nelaimes gadījumu apdrošināšana 
Gulbenes novada pašvaldības darbiniekiem, 
 amatpersonām un  deputātiem” nolikumam, 
ID Nr. GNP 2026/73


IEPIRKUMA NR. GNP 2026/73 LĪGUMS (PROJEKTS)
par nelaimes gadījumu apdrošināšanu Gulbenes novada pašvaldības darbiniekiem, amatpersonām un  deputātiem

Gulbene, 							2026.gada ___.______________ 

Gulbenes novada pašvaldība, reģistrācijas Nr. 90009116327, adrese: Ābeļu iela 2, Gulbene, Gulbenes novads, LV-4401, turpmāk – Apdrošinājuma ņēmējs, kuras vārdā pamatojoties uz Gulbenes novada domes 2023. gada 21. decembra saistošajiem noteikumiem Nr. 24 “Gulbenes novada pašvaldības nolikums” rīkojas tās izpilddirektore Antra Sprudzāne, no vienas puses, un 
[bookmark: _Hlk102052976]________________________, reģistrācijas. Nr. ____________, juridiskā adrese: ____________________, turpmāk – Apdrošinātājs, kuru saskaņā ar _________ pārstāv tās ___________________ no otras puses, abi kopā – Puses, bet katrs atsevišķi – Puse, pamatojoties uz atklāta konkursa „Nelaimes gadījumu apdrošināšana Gulbenes novada pašvaldības darbiniekiem, amatpersonām un  deputātiem”, iepirkuma identifikācijas Nr. GNP 2026/73, turpmāk – Iepirkums, rezultātiem, noslēdz šādu līgumu, turpmāk – Līgums:

1. [bookmark: bookmark2]LĪGUMA PRIEKŠMETS
1.1. Apdrošinājuma ņēmējs uzdod un apmaksā, bet Apdrošinātājs apņemas sniegt Apdrošinājuma ņēmēja darbinieku, amatpersonu un deputātu (turpmāk – Apdrošinātie) nelaimes gadījumu apdrošināšanas pakalpojumus saskaņā ar Līguma noteikumiem, Tehnisko specifikāciju (1.pielikums) un Apdrošinātāja finanšu piedāvājumu (2.pielikums).
1.2. Plānotais Apdrošināto skaits Līguma spēkā stāšanās brīdī ir 1410 personas.
1.3. Apdrošināšanas segums, riski un apdrošinājuma summām jāatbilst Tehniskajā specifikācijā noteiktajām prasībām.

2. LĪGUMCENA UN NORĒĶINU KĀRTĪBA
2.1.  Apdrošināšanas prēmija par 1 (vienu) personu 12 (divpadsmit) mēnešu periodā ir ___EUR (summa vārdiem).
2.2. Plānotā kopējā līgumcena par Pirmo periodu ir _____EUR (summa vārdiem). Saskaņā ar Pievienotās vērtības nodokļa likumu apdrošināšanas pakalpojumi ar PVN netiek aplikti.
2.3. Kopējā plānotā līgumcena, ieskaitot iespējamo pagarinājumu uz Otro periodu (kopā līdz 24 mēnešiem) ir  _____EUR (summa vārdiem).
2.4. Apdrošināšanas prēmijas samaksa par pirmo periodu tiek sadalīta četros maksājumos vienu reizi ceturksnī atbilstoši Apdrošinātāja iesniegtajam rēķinam. Apdrošinājuma ņēmējs rēķina apmaksu veic 20 (divdesmit) dienu laikā pēc tā saņemšanas. Šajā punktā noteiktajā kārtībā tiek veikti maksājumi arī par otro apdrošināšanas periodu (ja attiecināms). 
2.5. Apdrošinājuma ņēmējam ir tiesības Līguma darbības laikā mainīt Apdrošināto personu sarakstu (pievienot jaunas personas vai tās izslēgt). Apdrošināto personu skaita izmaiņu gadījumā apdrošināšanas prēmija tiek pārrēķināta pro rata temporis (proporcionāli nostrādātajam/palikušajam laikam), piemērojot Līguma 2.1.punktā noteikto prēmijas likmi vienam darbiniekam.
2.6. Apdrošināšanas prēmiju par Apdrošināto sarakstā iekļautajām personām Apdrošinājuma ņēmējs veic 20 (divdesmit) dienu laikā no attiecīga rēķina saņemšanas dienas, ievērojot Līguma 2.5.punktā noteikto aprēķinu. 
2.7. Apdrošinātājs 20 (divdesmit) dienu laikā pēc iesnieguma saņemšanas pārtraukt kāda Apdrošinātā apdrošināšanu, anulē (pārtrauc) polises darbību attiecībā uz iesniegumā minēto personu un veic apdrošināšanas prēmijas atmaksu Apdrošinājuma ņēmējam, ievērojot Līguma 2.5.punktā noteikto aprēķinu. 
2.8. Apdrošinājuma ņēmējs pieņem rēķinus elektroniskā formātā (strukturētos elektroniskos rēķinus ar datnes formātu XML), kas atbilst normatīvajiem aktiem par piemērojamo elektroniskā rēķina standartu un tā pamatelementu izmantošanas specifikāciju un aprites kārtību. Rēķins tiek uzskatīts par saņemtu nākamajā dienā pēc tā nosūtīšanas uz Pasūtītāja oficiālās elektroniskās adreses apakšadresi: E-Rēķini EINVOICE_GNP@90009116327.

3. LĪGUMA UN POLISES DARBĪBAS LAIKS
3.1.  Līgums stājas spēkā tā parakstīšanas brīdī un ir spēkā līdz Pušu saistību pilnīgai izpildei.
3.2. Apdrošināšanas pakalpojuma sniegšanas sākotnējais periods ir 12 (divpadsmit) mēneši – no 2026.gada 20.decembra līdz 2027.gada 19.decembrim (turpmāk – Pirmais periods).
3.3.  Apdrošinājuma ņēmēj ir vienpusējas tiesības ierosināt pagarināt Līguma darbības termiņu uz papildu 12 (divpadsmit) mēnešu periodu (turpmāk – Otrais periods), ne vēlāk kā 30 (trīsdesmit) dienas pirms Pirmā perioda beigām nosūtot Apdrošinātājam rakstveida paziņojumu.
3.4. Ja Līguma termiņš tiek pagarināts uz Otro periodu, pakalpojuma sniegšanas noteikumi, apdrošināšanas prēmijas likme par vienu Apdrošināto un segums paliek nemainīgi.

4. PUŠU TIESĪBAS UN PIENĀKUMI
4.1. Apdrošinātājs apņemas nodrošināt Apdrošinājuma ņēmēju un Apdrošinātos ar visiem Līgumā un polisē minētajiem apdrošināšanas pakalpojumiem, kā arī pienācīgi pildīt visas saistības, ko Apdrošinātājs uzņēmās saskaņā ar Līgumu;
4.2. Līguma darbības laikā Apdrošinātājam nav tiesību bez Apdrošinājuma ņēmēja tiešas un rakstiskas piekrišanas grozīt, mainīt vai papildināt spēkā esošos atlīdzības saņemšanas kārtību, kā arī citādi pasliktināt Apdrošinājuma ņēmēja apdrošināšanas nosacījumus. Šis nosacījums nav attiecināms uz Līguma iestāžu saraksta vai sniegto pakalpojumu klāsta paplašināšanu un uzlabošanu, bet šo pasākumu ieviešana nevar būt par pamatu prasījumam palielināt Līgumā noteiktās nelaimes gadījumu apdrošināšanas polises cenu vai mainīt samaksas kārtību.
4.3. Apdrošinājuma ņēmējs apņemas:
4.3.1. sniegt Apdrošinātājam tā pieprasīto ar apdrošināšanu saistīto informāciju par Apdrošinātajiem, kuri jāapdrošina saskaņā ar Līgumu (vārds, uzvārds, personas kods u.c.);
4.3.2. samaksāt Apdrošinātājam apdrošināšanas prēmiju Līgumā noteiktajā apmērā un kārtībā;
4.3.3. pienācīgi pildīt visas saistības, ko Apdrošinājuma ņēmējs uzņēmies saskaņā ar Līgumu.

5. APDROŠINĀTO IEKĻAUŠANA UN IZSLĒGŠANA NO APDROŠINĀŠANAS LĪGUMA
5.1. Gadījumā, ja ar Apdrošinājuma ņēmēja darbinieku tiek izbeigtas darba tiesiskās attiecības vai deputātam izbeidzas mandāts, Apdrošinājuma ņēmējs par to rakstiski paziņo Apdrošinātājam. Pamatojoties uz šiem paziņojumiem, Apdrošinātājs veic grozījumus Apdrošināto personu sarakstā un pārtrauc darbinieka/-u apdrošināšanu. 
5.2. Līguma 5.1.punktā minētajā gadījumā Apdrošinātājs atmaksā Apdrošinājuma ņēmējam no apdrošināto saraksta izslēgtās personas neizmantoto prēmijas daļu.
5.3. Par Apdrošinājuma ņēmēja personām, kuras iekļaujamas apdrošināto sarakstā Līguma darbības laikā pēc Līguma noslēgšanas, Līguma 10.6.1. apakšpunktā noteiktā Apdrošinājuma ņēmēja pilnvarotā persona ik mēnesi līdz kārtējā kalendārā mēneša 30.datumam elektroniski nosūta Apdrošināmo personu sarakstu (norādot vārdu, uzvārdu, personas kodu) uz Līguma 10.6.2.apakšpunktā noteiktās Apdrošinātāja pilnvarotās personas e-pasta adresi. Apdrošinātājs  5 (piecu) darbdienu laikā pēc attiecīgās informācijas saņemšanas izsniedz kopsavilkuma apdrošināšanas polisi (un/vai individuālās polises/kartes).
5.4. Darbinieki, kuri Apdrošināto sarakstā tiek iekļauti pēc Līguma noslēgšanas, tiek apdrošināti uz tādiem pašiem nosacījumiem, kādi paredzēti polisē, prēmiju par šiem darbiniekiem nosakot proporcionāli laikam, kas atlicis no viņu apdrošināšanas spēkā stāšanās datuma līdz attiecīgās Polises darbības beigām un tiek maksātas par atlikušajiem mēnešiem.

6. IZMAIŅAS LĪGUMĀ, TĀ DARBĪBAS IZBEIGŠANA
6.1. Ievērojot Publisko iepirkumu likuma 61.pantā noteikto attiecībā uz iepirkuma līguma grozījumu veikšanu, Līguma grozījumi ir pieļaujami, ja tie ir objektīvi nepieciešami un pamatoti, tie nemaina Līguma vispārējo raksturu (veidu un iepirkuma dokumentos noteikto mērķi) un atbilst kādam no turpmāk minētajiem gadījumiem:
6.1.1. grozījumi ir nebūtiski;
6.1.2. Līguma izpildi ir ietekmējuši būtiski atšķirīgi apstākļi no Līgumā paredzētajiem, kas nav radušies Apdrošinātāja vainas dēļ. Šādā gadījumā  Apdrošinātājs iesniedz paskaidrojumu un pierādījumus apstākļiem, kas būtiski ietekmējuši Līguma izpildi un grozījumu nepieciešamību.  
6.1.3. Apdrošinājuma ņēmējam ir mainījies Apdrošināto personu skaits;
6.1.4. Līguma grozījumi ir nepieciešami tādu iemeslu dēļ, kurus Apdrošinājuma ņēmējs iepriekš nevarēja paredzētu un ietekmēt;
6.1.5. neatkarīgi no tā, vai Līguma grozījumi būtiski vai nebūtiski, Līguma grozījumu vērtība, ko noteic kā visu secīgi veikto grozījumu naudas vērtību summu, vienlaikus nesasniedz 10 % no sākotnējās līgumcenas.
6.2. Līgumu var papildināt, grozīt vai izbeigt, Pusēm savstarpēji vienojoties. Jebkuras Līguma izmaiņas vai papildinājumi tiek noformēti rakstveidā un kļūst par Līguma neatņemamu sastāvdaļu.
6.3. Apdrošinājuma ņēmējs var vienpusēji izbeigt Līgumu pirms termiņa par to brīdinot Apdrošinātāju 30  (trīsdesmit) dienas iepriekš, ja:
6.3.1.  Apdrošinātājs nepilda vai nepienācīgi pilda jebkuru Līguma nosacījumu vai iesniegtā tehniskā un finanšu piedāvājuma punktu un nav novērsis konstatēto trūkumu vai pārkāpumu Apdrošinājuma ņēmēja rakstveida brīdinājumā norādītajā termiņā, kas nav īsāks par 5 (piecām) darbdienām;
6.3.2. Apdrošinātājam piemērotais līgumsods sasniedzis 10% no Pirmā perioda līgumcenas.
6.4. Apdrošinājuma ņēmējs nekavējoties vienpusēji izbeidz Līgumu, ja  Apdrošinātājam tiek piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
6.5. Apdrošinātājam ir tiesības vienpusēji izbeigt Līgumu pirms termiņa par to brīdinot Apdrošinājuma ņēmēju 30  (trīsdesmit) dienas iepriekš, ja tā maksājuma termiņa nokavējums pārsniedzis 30  (trīsdesmit) dienas vai piemērotais līgumsods par apdrošināšanas prēmijas apmaksu sasniedzis 10% no Pirmā perioda plānotās līgumcenas.
6.6. Puses ir tiesīgas Līgumu izbeigt abpusēji vienojoties.

7. NEPĀRVARAMA VARA
7.1. Par nepārvaramas varas apstākļiem tiek uzskatīti tādi apstākļi un notikumi kā dabas katastrofas un ūdens plūdi, zemestrīce un citas stihiskās nelaimes, kā arī karš, streiki, nemieri, valsts iekšējie apvērsumi, kā arī citi apstākļi (turpmāk tekstā – nepārvaramas varas apstākļi).
7.2. Ja kādai no Pusēm tās saistību pilnīga vai daļēja izpildīšana ir kļuvusi neiespējama nepārvaramas varas apstākļu dēļ, attiecīgo saistību izpildes termiņš tiek apturēts uz laiku, kamēr turpinās šie apstākļi.
7.3. Pusei, kura saistību izpildi pilnībā vai daļēji ierobežo iestājušies nepārvaramas varas apstākļi, nekavējoties (ne vēlāk kā 3 (trīs) darbdienu laikā) rakstiski informē otru Pusi par šādu apstākļu iestāšanos vai izbeigšanos.
7.4. Par zaudējumiem un kavējumiem, kas radušies nepārvaramas varas apstākļu dēļ, neviena no Pusēm nav atbildīga.

8. PUŠU ATBILDĪBA UN STRĪDU ATRISINĀŠANA
8.1. Par polises vai tās grozījumu izsniegšanas termiņa kavējumu Apdrošinājuma ņēmējs ir tiesīgs piemērot līgumsodu 0,1% apmērā no Līguma Pirmā perioda summas par katru kavējuma dienu, bet ne vairāk kā 10% no Pirmā perioda plānotās līgumcenas.
8.2. Par Līguma noteikumu pārkāpumu, izņemot Līguma 8.1.punktā minēto, Apdrošinājuma ņēmējs ir tiesīgs piemērot līgumsodu 0,1% apmērā no Līguma Pirmā perioda plānotās līgumcenas par katru konstatēto gadījumu.
8.3. Par Līgumā noteikto maksājuma termiņu nokavējumu Apdrošinātājs ir tiesīgs piemērot Apdrošinājuma ņēmējam  līgumsodu 0,1% apmērā no nokavētā maksājuma summas, bet ne vairāk kā 10% no Pirmā perioda plānotās līgumcenas.
8.4. Līgumsoda samaksa neatbrīvo Puses no Līguma saistību izpildes
8.5. Visas domstarpības un strīdi, kādi izceļas starp Pusēm saistībā ar Līguma izpildi, tiek atrisināti savstarpēju pārrunu ceļā, ja nepieciešams, papildinot vai grozot Līguma tekstu.
8.6. Ja Puses nespēj strīdu atrisināt savstarpēju pārrunu rezultātā 30 (trīsdesmit) dienu laikā, tas tiek atrisināts tiesā Latvijas Republikas normatīvajos aktos noteiktajā kārtībā.

9. KONFIDENCIALITĀTE UN PERSONAS DATU AIZSARDZĪBA
9.1. Apdrošinātājs apņemas visā Līguma darbības laikā, kā arī pēc tam neizpaust trešajām personām Līguma izpildē iegūto tehnisko, finansiālo un citu informāciju par Apdrošinājuma ņēmēju un tā darbiniekiem. Visa informācija, ko Apdrošinājuma ņēmējs sniedz Apdrošinātājam Līguma izpildes laikā, tiek uzskatīta par konfidenciālu un nevar tikt izpausta vai padarīta publiski pieejama bez Apdrošinājuma ņēmēja rakstiskas piekrišanas. 
9.2. Augstāk minētā informācija netiek uzskatīta par konfidenciālu, ja tā kļuvusi publiski pieejama, saskaņā ar Latvijas Republikas normatīvajos aktos noteiktajām prasībām (iekļauta Apdrošinātāja administrācijas un grāmatvedības sagatavotos publiska rakstura pārskatos un atskaitēs u.tml.). 
9.3. Puses ar Līguma 9.1. punktā minētās informācijas prettiesisku izpaušanu Līguma ietvaros saprot – tās nodošanu mutiski, rakstiski, elektroniski vai jebkādā citā tehniskā veidā, tās kopēšanu, pavairošanu, kopēšanu datu nesējos, izplatīšanu, pārdošanu, dāvināšanu, iznomāšanu, izmainīšanu, pārveidošanu, labošanu un nodošanu trešajām personām vai citas līdzīgas darbības ar konfidenciālo informāciju. 
9.4. Puses apņemas ievērot personu datu aizsardzību regulējošo normatīvo aktu prasības, citus Latvijas Republikā spēkā esošos saistošos normatīvos aktus un Eiropas Savienībā spēkā esošo saistošo normatīvo regulējumu par fizisku personu aizsardzību attiecībā uz personas datu apstrādi un šādu datu brīvu apriti, kā arī garantē, ka tiks īstenoti atbilstoši tehniskie un organizatoriskie aizsardzības pasākumi tādā veidā, ka Apdrošinātāja uz Līguma pamata veiktajā personas datu apstrādē tiks nodrošināta datu subjekta tiesību aizsardzība. 
9.5. Personas datu aizsardzības pārkāpuma gadījumā Puses bez nepamatotas kavēšanās un, ja iespējams, ne vēlāk kā 24 (divdesmit četru) stundu laikā no brīža, kad pārkāpums tām kļuvis zināms, paziņo par personas datu aizsardzības pārkāpumu otrai Pusei, ja tas ir radījis vai var radīt draudus personas datiem, ko Puses ir saņēmušas no otras Puses.
9.6. Apdrošinātājs apstrādā no Apdrošinājuma ņēmēja saņemtos Personas datus tikai Līgumā noteikto mērķu sasniegšanai un tikai tādu laika periodu, kāds nepieciešams, lai nodrošinātu Līgumā noteikto saistību izpildi un mērķu sasniegšanu un Apdrošinātājs veic personas datu apstrādi tik ilgi, kamēr tā nepieciešama Līguma izpildes nodrošināšanai vai pamatojoties uz normatīvo regulējumu Apdrošinātājam ir jāveic personas datu apstrāde.

10. NOBEIGUMA NOTEIKUMI
10.1. Ja rodas pretrunas starp polisi, noteikumiem un Līgumu, tad noteicošais ir Līgums un Apdrošinājuma ņēmēja noteiktā Tehniskā specifikācija. Puses apliecina, ka tām ir saprotams Līguma saturs un nozīme.
10.2. Līgums ir saistošs Apdrošinājuma ņēmējam un Apdrošinātājam, kā arī visām trešajām personām, kas likumīgi pārņem viņu tiesības un pienākumus. 
10.3. Puses, savstarpēji vienojoties, ir tiesīgas izdarīt izmaiņas Līgumā. Līguma grozījumus sagatavo Apdrošinātājs, saskaņo Pušu pilnvarotās personas un paraksta abas Puses. Līguma grozījumi izdarāmi ievērojot Publisko iepirkumu likuma noteikumus.
10.4. Papildus Līgumam Puses apņemas parakstīt arī citus nepieciešamos dokumentus un veikt visas darbības, kas ir pamatotas un nepieciešamas, lai veicinātu Līguma pienācīgu izpildi, tā mērķa sasniegšanu un Pušu tiesību realizēšanu.
10.5. Līgums, tā noteikumu saturs, kā arī visa informācija, kuru Puses atklājušas viena otrai Līguma sastādīšanas un izpildes nolūkā, uzskatāma par konfidenciālu un neatklājamu trešajām personām bez otras Puses iepriekšējas rakstveida piekrišanas, izņemot normatīvajos aktos paredzētos gadījumus.
10.6. Pušu pārstāvji:
10.6.1. [bookmark: _Hlk25573916][bookmark: _Hlk50564241]Apdrošinājuma ņēmēja pārstāvis ir Gulbenes novada Centrālās pārvaldes Juridiskās un personālvadības nodaļas darba aizsardzības vecākā speciāliste Velta Ivanova, tālr.: 20282117, e-pasts: velta.ivanova@gulbene.lv, kurš Apdrošinājuma ņēmēja vārdā vada un uzrauga Līguma izpildi, tajā skaitā, Līgumā paredzētajos gadījumos, sagatavot un iesniegt nepieciešamos dokumentus.
10.6.2. Apdrošinātāja pārstāvis un kontaktpersona Līguma izpildes uzraudzībai un kontaktiem ar Apdrošinājuma ņēmēja pārstāvi ir Apdrošinātāja pilnvarotā persona – __________________, tālr.: ____________, e-pasts: ________________. 
1.4. Līgums sagatavots un parakstīts elektroniski ar drošu elektronisko parakstu, kas satur laika zīmogu. Līguma parakstīšanas datums ir pēdējā parakstītāja pievienotā laika zīmoga datums un laiks. Līgumam pievienoti 2 (divi) pielikumi: Tehniskā specifikācija (1. pielikums) un Apdrošinātāja finanšu piedāvājums (2. pielikums).

11. PUŠU REKVIZĪTI UN PILNVAROTO PĀRSTĀVJU PARAKSTI
	PASŪTĪTĀJS	                                                              
	APDROŠINĀTĀJS

	Gulbenes novada pašvaldība
Reģistrācijas Nr. 90009067337
Adrese: Ābeļu iela 2, Gulbene, 
Gulbenes novads, LV-4401
e-pasts: dome@gulbene.lv
e-adrese:_DEFAULT@90009116327
E-RĒĶINI e-adreses apakšadrese:
EINVOICE_GNP@90009116327

